Organisasie vra vir strenger wette oor leeujag | Maroela Media
Argieffoto ter illustrasie. Foto: AP Photo/Kevin Anderson, File
Die International Network for Animals (NFA) het 'n beroep op Suid-Afrikaanse besluitnemers gedoen om dringend aandag te gee aan die leemtes met betrekking tot wette rakende die jag van leeus.
Volgens die NFA neem die bevolking van leeus in Afrika skrikwekkend vinnig af met sowat 200 000 leeus wat 'n eeu gelede reg oor dié vasteland voorgekom het. Vandag is daar egter slegs 25 000 van dié pragdiere oor.
"Teen hierdie tempo mag daar teen 2119 [geen leeus] oor wees nie," het die NFA Saterdag in 'n verklaring gesê.
Luidens dié verklaring teel ongeveer 200 fasiliteite reg oor Suid-Afrika leeus vir jagdoeleindes en sowat 6 000 leeus is vir dié doel geoormerk.
"Suid-Afrika word beskou as die top-bestemming vir leeujag en die internasionale dierewelsynsorganisasie NFA het dringend versoek dat Suid-Afrikaanse besluitnemers die wetlike leemtes met betrekking tot hierdie wrede praktyk moet takel," het David Barritt, hoof van die NFA, gesê.
Volgens Barritt is leeujag onwettig in Suid-Afrika hoewel die jag van leeus in aanhouding wel toegelaat word. "Leeus word in aanhouding geteel en in klein kampe aangehou totdat hulle eindelik geskiet en doodgemaak word," lui die verklaring.
Volgens die NFA kan geen regering dié wrede praktyk goedkeur wanneer leeus bedwelm en geskiet word en wat daartoe lei dat die diere 'n stadige en pynlike dood sterf.
"Dit is tyd dat die skuiwergate in die wet gestop moet word omdat leeujag Suid-Afrika tot oneer strek.
Volgens Barritt het die Suid-Afrikaanse regering tot dusver enige oproepe om leeujag te verbied bloot geïgnoreer aangesien trofeejag groot sakegeleenthede vir die land inhou.
"Wanneer 'n leeuwyfie geboorte skenk word haar welpies van haar af weggeneem en dan gebruik as [aanloklikheid] vir toeriste wat dikwels foto's neem. Wanneer hierdie leeus, wat getem word, dan groter en moeiliker om te hanteer word, word hulle na 'n gebied verskuif waar hulle aangehou word en moet bly totdat iemand betaal om hulle te skiet," lui die verklaring.
"Hulle kan nie op enige manier hardloop, wegkruip of hulself verdedig nie. Dié diere word dikwels bedwelm om dit makliker te maak vir jagters wat dikwels die dier skiet terwyl hulle in hul voertuie bly sit. In die meeste gevalle neem dit verskeie skote voordat die dier vrek."
Volgens Barritt is die gevolg dat Suid-Afrika nou die ergste oortreder in Afrika is vir 'n praktyk wat wyd as wreed veroordeel word. "Die land is nou die wêreld se grootste uitvoerder van leeukoptrofees," het hy gesê.
Daar is soveel wrede, laakbare, onnodige maniere wat ons onskuldige diere mishandel en doodmaak vir 'n paar minute se sensoriese stimulasie. Met gedagte aan die handel in diere se liggaamsdele soos vleis, hulle uitskeidings soos melk en bloed dink ek hierdie een vat die koek. Ek kan maar net my kop in skaamte laat sak om te dink ek is 'n lid van die menslike spesie.
Ek dink dalk word uitskeidings en ontlasting met mekaar vewar, want met die verbruik van eergenoemde is daar niks verkeer nie. As mens vir alles wat die Vader op moeder aarde geplaas het gril, soos vis, eiers, melk en kaas moet jy nie n kind in die lewe bring nie want hy sal nie oorleef nie. In Australie in 'n hofsaak is nalatigheid bewys toe n "vegan" egpaar se baba kort na geboorte gesterf het a.g.v ondervoeding. Die ouers is albei tronk toe en dit is goed so, want hardkoppigheid het hul kind se lewe gekos.
Die internasionale wereld moet maar sien wat in Suid-Afrika aangaan. "Erfgoed is swerfgoed" Die ergste in Afrika dis SKANDE SKANDE!!
Dis n skande. SA slaan sy naam met n plank. Daar is niks eervol aan hierdie praktyk nie.
Per Movieweb, en hierdie gaan verseker ook 'n groot invloed op SA se leeujag hê: To celebrate the release of Disney's The Lion King, the upcoming groundbreaking feature film helmed by Jon Favreau, The Walt Disney Company has launched a global conservation campaign to raise awareness of the crisis facing lions and other wildlife across Africa. The Lion King "Protect the Pride" campaign focuses on protecting and revitalizing lion populations and the habitats they need to thrive. Disney has already donated more than $1.5 million to the Wildlife Conservation Network's (WCN) Lion Recovery Fund (LRF) and its partners and will… Lees meer »